Държавен вестник, бр. 10, 2009 г., стр. 59

Б Р О Й  10
Д Ъ Р Ж А В Е Н   В Е С Т Н И К
С Т Р .  59
г) годишна декларация за реколта по ЗВСН,
която може да бъде нулева в случай на застра-
ховане на лозя, встъпващи в плододаване.
(3) Документите по ал. 2 се представят на
български език, а когато оригиналният доку-
мент е на чужд език, се прилага и легализиран
превод на български език.
(4) При подаване на заявлението кандида-
тът осигурява оригиналите на всички доку-
менти, включително и тези, за които се изис-
кват копия. Служителят, приемащ докумен-
тите, сверява представените копия с ориги-
налните документи и ги заверява с печат “Вяр-
но с оригинала”.
Чл. 13. (1) В срок до 10 работни дни от пода-
ване на заявлението по чл. 12 служителите от
ЦУ на РА извършват проверка за съответствие
и легитимност на документите.
(2) При установяване на нередовност и/или
непълнота на документите по чл. 12 РА писме-
но уведомява кандидата, който в 14-дневен срок
от получаване на уведомителното писмо тряб-
ва да отстрани нередовностите и/или непълно-
тите и да предостави изисканите документи и/
или писмени обяснения.
(3) Когато кандидатът не отстрани нередов-
ностите и/или непълнотите по ал. 2 в срок, за-
явлението за подпомагане се оставя без раз-
глеждане, като кандидатът може да подаде ново
заявление за подпомагане за същата дейност.
(4) Когато кандидатът е подал заявление за
дейностите по чл. 2, ал. 1 и чл. 8, ал. 1 в срок до
15 работни дни след извършване на проверката
по ал. 1, служителите на РА извършват провер-
ка на място.
(5) В срок 7 работни дни след проверката на
документите за дейностите по чл. 2, ал. 1 и чл. 8,
ал. 1 и получаване на резултатите от проверка-
та по ал. 4 служителите от ЦУ на РА изготвят
становище за одобрение или отхвърляне на за-
явлението за подпомагане до изпълнителния
директор на РА.
(6) В едномесечен срок от изготвяне на ста-
новището по ал. 5 изпълнителният директор на
РА одобрява или отхвърля заявлението.
Чл. 14. (1) Кандидатите по чл. 7, ал. 6 из-
готвят промоционален проект по образец в
съответствие с изискванията по чл. 5 от Рег-
ламент (ЕО) 555/2008 на Комисията за дей-
ностите по чл. 7, ал. 2.
(2) Промоционалните проекти се оценяват
от постоянна междуведомствена консултатив-
на комисия (ПМКК), утвърдена със заповед на
изпълнителния директор на ДФЗ—РА, в чийто
състав участват представители, определени от
министъра на земеделието и храните, министъ-
ра на икономиката и енергетиката, изпълни-
телния директор на Изпълнителната агенция
за насърчаване на малките и средните предпри-
ятия, изпълнителния директор на Изпълнител-
ната агенция по лозата и виното, и представи-
тели на РА, определени от изпълнителния ди-
ректор на ДФЗ—РА.
 (3) Организацията и дейността на ПМКК се
урежда с правилник, утвърден от изпълнител-
ния директор на ДФЗ—РА. Председател на
комисията е ресорен заместник изпълнителен
директор на ДФЗ—РА.
(4) Комисията се свиква от председателя по
негова инициатива или по искане на половина-
та членове и заседанието се счита за редовно,
ако присъстват повече от 2/3 от нейния състав.
(5) Оценката на предложените промоционал-
ни проекти се извършва съгласно следните кри-
терии:
1. съответствие на проекта с изискванията
на чл. 10 параграф 3 от Регламент (ЕО) 479/2008
на Съвета;
2. целесъобразност на проекта:
а) значение на проекта по отношение вина
със защитено наименование за произход или
географско указание или вината с означение на
винения сорт лоза;
б) наличие на потенциални нови пазарни
канали в третата държава;
3. качество и ефективност на проекта:
а) съответствие между целите на проекта и
предложените мерки;
б) обхват на предложените мерки по отно-
шение на: времева продължителност, честота
на провеждане;
4. рентабилност на проекта—съотношение
между предвидените разходи и очакваните ре-
зултати;
5. изпълнение на проекта:
а) финансова стабилност на кандидатства-
щото сдружение;
б) съответствие на заложените дейности в
промоционалния проект с календарния план на
международните изложения;
в) наличие на достатъчен ресурс в качест-
вено и количествено отношение за осигурява-
не на пазарното търсене в третата държава в
5-годишен период след приключване на дейност-
та по промоцията.
(6) В срок до 5 работни дни от заседанието
на ПМКК сектор “Вино” на РА предлага избра-
ните промоционални проекти за одобрение или
отхвърляне от изпълнителния директор на РА.
(7) Предложеният промоционален проект
може да бъде отхвърлен, когато:
1. предлагащата организация не отговаря на
изискването за финансова стабилност;
2. проектът не съответства на дейностите по
чл. 7, ал. 2;
3. проектът не е съобразен с насоките за
промоция в трети страни по чл. 7, ал. 1.
(8) В едномесечен срок от предложението по
ал. 6 изпълнителният директор на РА одобрява
или отхвърля заявлението за подпомагане.